**REPUBLIKA HRVATSKA**

**MINISTARSTVO ZDRAVSTVA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**NACRT**

**PRIJEDLOG ZAKONA O IZMJENAMA I DOPUNAMA ZAKONA O PROVEDBI UREDBE (EU) BR. 649/2012 O IZVOZU I UVOZU OPASNIH KEMIKALIJA, S KONAČNIM PRIJEDLOGOM ZAKONA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Zagreb, listopad 2018. godine**

**PRIJEDLOG ZAKONA O IZMJENAMA I DOPUNAMA ZAKONA O PROVEDBI UREDBE (EU) BR. 649/2012 O IZVOZU I UVOZU OPASNIH KEMIKALIJA**

1. **USTAVNA OSNOVA ZA DONOŠENJE ZAKONA**

Ustavna osnova za donošenje ovog Zakona sadržana je u odredbi članka 2. stavka 4. podstavka 1. Ustava Republike Hrvatske („Narodne novine“ br. 85/2010 – pročišćeni tekst i 5/2014 – Odluka Ustavnog suda Republike Hrvatske).

**II. OCJENA STANJA, OSNOVNA PITANJA KOJA SE UREĐUJU PREDLOŽENIM ZAKONOM, TE POSLJEDICE KOJE ĆE DONOŠENJEM ZAKONA PROISTEĆI**

Zakonom o provedbi Uredbe (EU) br. 649/2012 o izvozu i uvozu opasnih kemikalija („Narodne novine”, broj 41/14) utvrđuje Ministarstvo zdravstva kao nadležno tijelo i zadaće nadležnoga tijela za provedbu Uredbe (EU) br. 649/2012 Europskoga parlamenta i Vijeća od 4. srpnja 2012. o izvozu i uvozu opasnih kemikalija (preinačena) (tekst značajan za EGP) (SL L 201, od 27. 7. 2012.).

Inspekcijski nadzor nad provedbom Uredbe (EU) br. 649/2012 i navedenog Zakona obavlja sanitarna inspekcija Ministarstva zdravstva sukladno propisima kojima je uređen djelokrug i ovlasti sanitarne inspekcije te nadzor nad kemikalijama.

Nadalje, navedenim Zakonom utvrđeno je da u obavljanju zadaća nadležnog tijela, Ministarstvo zdravstva surađuje s Hrvatskim zavodom za toksikologiju i antidoping.

Nacionalnim programom reformi za 2018. utvrđene su mjere za jačanjekonkurentnosti gospodarstva i unaprjeđenje poslovnog okruženja (mjera 4.1. i 4.1.1.) te s njima u vezi mjera „Objedinjavanje gospodarskih inspekcija“, kao temelj za učinkovitije obavljanje inspekcijskih poslova, koji se sada obavljaju u središnjim tijelima državne uprave, u konkretnom slučaju inspekcijskih poslova koje obavlja sanitarna inspekcija Ministarstva zdravstva.

Zaključkom o smanjenju broja agencija, zavoda, fondova, trgovačkih društava, instituta, zaklada i drugih pravnih osoba s javnim ovlastima Vlade Republike Hrvatske od 2. kolovoza 2018. godine, u svrhu provedbe Nacionalnog programa reformi 2018. godine, utvrđeno je da od 1. siječnja 2019 godine Hrvatski zavod za javno zdravstvo preuzima poslove koje obavlja Hrvatski zavod za toksikologiju i antidoping.

Obzirom da poslove inspekcijskih nadzora iz nadležnosti sanitarne inspekcije Ministarstva zdravstva od 1. siječnja 2019. godine preuzima Državni inspektorat, uzimajući u obzir i činjenicu da od 1. siječnja 2019 godine Hrvatski zavod za javno zdravstvo preuzima poslove koje obavlja Hrvatski zavod za toksikologiju i antidoping, potrebno je izmijeniti odredbe Zakona o provedbi Uredbe (EU) br. 649/2012 o izvozu i uvozu opasnih kemikalija („Narodne novine”, broj 41/14).

**III.** **OCJENA SREDSTAVA POTREBNIH ZA PROVOĐENJE ZAKONA**

Za provedbu ovoga Zakona nije potrebno osigurati dodatna sredstva u državnom proračunu Republike Hrvatske.

**IV. PRIJEDLOG ZA DONOŠENJE ZAKONA PO HITNOM POSTUPKU**

Prema odredbi članka 204. stavka 1. Poslovnika Hrvatskoga sabora („Narodne novine“, broj 81/13, 113/16, 69/17 i 29/18) zakon se može donijeti po hitnom postupku, kada to zahtijevaju osobito opravdani razlozi, koji u prijedlogu moraju biti posebno obrazloženi.

Nacionalnim programom reformi 2018. utvrđena je reformska mjera objedinjavanja inspekcija u Državnom inspektoratu kao temelj za učinkovitije obavljanje inspekcijskih poslova, koji se sada obavljaju u središnjim tijelima državne uprave.

Zaključkom o smanjenju broja agencija, zavoda, fondova, trgovačkih društava, instituta, zaklada i drugih pravnih osoba s javnim ovlastima Vlade Republike Hrvatske od 2. kolovoza 2018. godine, utvrđeno je da od 1. siječnja 2019 godine Hrvatski zavod za javno zdravstvo preuzima poslove koje obavlja Hrvatski zavod za toksikologiju i antidoping.

Sukladno članku 204. stavku 1. Poslovnika Hrvatskoga sabora („Narodne novine“, broj 81/13, 113/16, 69/17 i 29/18.) predlaže se donošenje ovoga Zakona po hitnom postupku, u cilju izbjegavanja pojave pravnih praznina u postupanju inspekcijskih službi u sklopu Državnog inspektorata od 1. siječnja 2019. godine, u svrhu osiguravanja pravilnog, učinkovitog i djelotvornog funkcioniranja državne uprave u upravnim područjima koje je Državni inspektorat preuzeo od pojedinih središnjih tijela državne uprave, uzimajući u obzir i činjenicu da od 1. siječnja 2019 godine Hrvatski zavod za javno zdravstvo preuzima poslove koje obavlja Hrvatski zavod za toksikologiju i antidoping, a što su osobito opravdani razlozi za donošenje ovoga Zakona po hitnom postupku.

**V. TEKST KONAČNOG PRIJEDLOGA ZAKONA, S OBRAZLOŽENJEM**

Uz prijedlog za donošenje ovoga Zakona dostavlja se Konačni prijedlog zakona o izmjenama i dopunamaZakona o provedbi Uredbe (EU) br. 649/2012 o izvozu i uvozu opasnih kemikalija, s obrazloženjem.

**KONAČNI PRIJEDLOG ZAKONA O IZMJENAMA I DOPUNAMA ZAKONA O PROVEDBI UREDBE (EU) BR. 649/2012 O IZVOZU I UVOZU OPASNIH KEMIKALIJA**

**Članak 1.**

U Zakonu o provedbi Uredbe (EU) br. 649/2012 o izvozu i uvozu opasnih kemikalija („Narodne novine”, broj 41/14) u članku 3. stavku 1. riječi: „ministarstvo nadležno za zdravlje“ zamjenjuje se riječima: „ministarstvo nadležno za zdravstvo“.

U stavku 2. riječi: „Ministar nadležan za zdravlje“ zamjenjuju se riječima: „Ministar nadležan za zdravstvo“.

**Članak 2.**

U članku 4. stavku 2. riječi:“ Hrvatskim zavodom za toksikologiju i antidoping“ zamjenjuju se riječima: “Hrvatskim zavodom za javno zdravstvo.“

**Članak 3.**

U članku 5. stavak 1. mijenja se i glasi:

„Inspekcijski nadzor nad provedbom Uredbe 1272/2008/EZ i ovoga Zakona obavljaju sanitarni inspektori Državnog inspektorata sukladno propisima kojima je uređen djelokrug i ovlasti Državnog inspektorata te nadzor nad kemikalijama.“

**Članak 4.**

U članku 6. riječi: „Nadležni sanitarni inspektor na granici“ zamjenjuju se riječima: nadležni granični sanitarni inspektor Državnog inspektorata“, a riječi: „sanitarne inspekcije“ zamjenjuju se riječima: “Državnog inspektorata“.

**Članak 5.**

U članku 7. stavku 1. podstavku 1. riječi „sanitarnog inspektora na granici“ zamjenjuju se riječima: “graničnog sanitarnog inspektora Državnog inspektorata“.

**Članak 6.**

U članku 8. stavku 3. iza riječi: “sanitarni inspektor“ dodaju se riječi: „Državnog inspektorata“.

**Članak 7.**

Postupci započeti na temelju Zakona o provedbi Uredbe (EU) br. 649/2012 o izvozu i uvozu opasnih kemikalija („Narodne novine”, broj 41/14) koji nisu dovršeni do stupanja na snagu ovoga Zakona, dovršit će se prema odredbama toga Zakona.

**Članak 8.**

Ovaj Zakon objavit će se u „Narodnim novinama“, a stupa na snagu 1. siječnja 2019. godine.

**OBRAZLOŽENJE**

**Uz članak 1.**

Izvršeno je usklađivanje naziva središnjeg tijela državne uprave nadležnog za zdravstvo, kao i naziva čelnika istog tijela.

**Uz članak 2.**

Izmijenjena je odredba o obavljanju stručnih poslova uzimajući u obzir činjenicu da od 1. siječnja 2019. godine Hrvatski zavod za javno zdravstvo preuzima poslove koje obavlja Hrvatski zavod za toksikologiju i antidoping.

**Uz članak 3.**

Obzirom da poslove inspekcijskih nadzora iz nadležnosti sanitarne inspekcije Ministarstva zdravstva od 1. siječnja 2019. godine preuzima Državni inspektorat, nužne su odgovarajuće izmjene članka 5. Zakona.

**Uz članak 4.**

Obzirom da poslove inspekcijskih nadzora iz nadležnosti sanitarne inspekcije Ministarstva zdravstva od 1. siječnja 2019. godine preuzima Državni inspektorat, nužne su odgovarajuće izmjene članka 6. Zakona.

**Uz članak 5.**

Obzirom da poslove inspekcijskih nadzora iz nadležnosti sanitarne inspekcije Ministarstva zdravstva od 1. siječnja 2019. godine preuzima Državni inspektorat, nužne su odgovarajuće izmjene članka 7. Zakona.

**Uz članak 6.**

Obzirom da poslove inspekcijskih nadzora iz nadležnosti sanitarne inspekcije Ministarstva zdravstva od 1. siječnja 2019. godine preuzima Državni inspektorat, nužne su odgovarajuće izmjene članka 8. Zakona.

**Uz članak 7.**

Propisuje se da će se postupci koji su započeti na temelju Zakona o provedbi Uredbe (EU) br. 649/2012 o izvozu i uvozu opasnih kemikalija („Narodne novine”, broj 41/14) koji nisu dovršeni do stupanja na snagu ovoga Zakona, dovršiti prema odredbama toga Zakona.

**Uz članak 8.**

Ovim člankom određuje se dan stupanja na snagu ovoga Zakona.

**ODREDBE VAŽEĆEG ZAKONA KOJE SE MIJENJAJU ODNOSNO DOPUNJUJU**

Članak 4.

(1) Ministarstvo za potrebe provedbe Uredbe (EU) br. 649/2012 obavlja sljedeće poslove:

– pruža službenu pomoć subjektima u poslovanju s kemikalijama koji obavljaju djelatnost uvoza i izvoza opasnih kemikalija

– sudjeluje s Europskom komisijom i drugim državama članicama Europske unije u provedbi aktivnosti u skladu s člankom 5. Uredbe (EU) br. 649/2012

– provjerava obavijesti o izvozu i dostavlja ih Europskoj agenciji za kemikalije (u daljnjem tekstu: Agencija) u skladu s člankom 8. stavkom 2. Uredbe (EU) br. 649/2012

– prosljeđuje obavijesti o izvozu Agenciji u skladu s člankom 9. stavkom 2. Uredbe (EU) br. 649/2012

– prikuplja, obrađuje i dostavlja Agenciji podatke o izvozu i uvozu u prethodnoj kalendarskoj godini u skladu s člankom 10. Uredbe (EU) br. 649/2012

– zajedno s drugim državama članicama Europske unije, Agencijom i Europskom komisijom sudjeluje pri obavješćivanju o kemikalijama, čija je uporaba zabranjena ili ograničena u skladu s člankom 11. Uredbe (EU) br. 649/2012

– sudjeluje u donošenju odluke o uvozu u Europsku uniju u skladu s člankom 13. Uredbe (EU) br. 649/2012

– provodi postupak izričitog pristanka u skladu s člankom 14. Uredbe (EU) br. 649/2012

– dostavlja svima na koje se to odnosi odgovore Europske komisije u skladu s člankom 14. stavkom 3. Uredbe (EU) br. 649/2012

– dostavlja Europskoj komisiji podatke o provozu u skladu s člankom 16. Uredbe (EU) br. 649/2012

– osigurava podatke o opasnim kemikalijama u skladu s člankom 20. Uredbe (EU) br. 649/2012

– zajedno s Europskom komisijom osigurava tehničku pomoć u skladu s člankom 21. Uredbe (EU) br. 649/2012

– dostavlja Europskoj komisiji podatke o provedbi Uredbe (EU) br. 649/2012 i ovoga Zakona u skladu s člankom 22. Uredbe (EU) br. 649/2012

– sudjeluje u radu radnih skupina i odbora Europske komisije osnovanih za provedbu Uredbe (EU) br. 649/2012

– sudjeluje u radu radnih tijela Agencije osnovanih za provedbu Uredbe (EU) br. 649/2012

– provodi izobrazbu subjekata u poslovanju s kemikalijama koji obavljaju djelatnost uvoza i izvoza opasnih kemikalija

– provodi izobrazbu državnih službenika u Ministarstvu i u središnjem tijelu državne uprave nadležnom za provedbu carinskog nadzora.

(2) U obavljanju zadaća iz stavka 1. ovoga članka Ministarstvo surađuje s Hrvatskim zavodom za toksikologiju i antidoping.

Članak 5.

(1) Inspekcijski nadzor nad provedbom Uredbe (EU) br. 649/2012 i ovoga Zakona obavljaju sanitarni inspektori sukladno propisima kojima je uređen djelokrug i ovlasti sanitarne inspekcije te nadzor nad kemikalijama.

(2) Carinski nadzor nad provedbom Uredbe (EU) br. 649/2012 i ovoga Zakona obavlja Carinska uprava Ministarstva financija.

Članak 6.

Nadležni sanitarni inspektor na granici, uz ovlasti propisane općim propisima kojima je uređen djelokrug i ovlasti sanitarne inspekcije te nadzor nad kemikalijama, ima ovlast zabraniti uvoz i izvoz opasne kemikalije ako:

– izvoznik Ministarstvu ne dostavi obavijest o izvozu u skladu s člancima 8. i 15. Uredbe (EU) br. 649/2012

– izvoznik pokuša izvesti opasnu kemikaliju ili proizvod iz članka 15. stavka 2. Uredbe (EU) br. 649/2012

– izvoznik pri prijevozu ne osigura podatke u skladu s člankom 16. stavkom 2. Uredbe (EU) br. 649/2012

– izvoznik ne osigura podatke u skladu s člankom 17. Uredbe (EU) br. 649/2012.

Članak 7.

(1) Nadzor nad izvozom i uvozom opasnih kemikalija obavljaju carinska tijela u skladu s člankom 19. Uredbe (EU) br. 649/2012 i ovoga Zakona, pri čemu obavljaju sljedeće zadaće:

– obavještavaju sanitarnog inspektora na granici o prispijeću pošiljke u svrhu obavljanja sanitarnog nadzora nad opasnim kemikalijama

– provjeravaju je li izvoznik prilikom izvoza opasne kemikalije na koju se primjenjuje Uredba (EU) br. 649/2012 u polje 44 izvozne deklaracije naveo referentni identifikacijski broj

– provjeravaju je li navedeni referentni identifikacijski broj ispravan, a samim tim i dopuštenost izvoza

– provjeravaju u okviru carinskog nadzora jesu li opasne kemikalije na koje se primjenjuje Uredba (EU) br. 649/2012 u skladu s podacima koji su navedeni u izvoznoj deklaraciji i pratećim ispravama.

(2) Carinska tijela na temelju članka 22. Uredbe (EU) br. 649/2012 Ministarstvu, povodom njegova zahtjeva, dostavljaju podatke o provedbi carinskog nadzora nad izvozom opasnih kemikalija.

Članak 8.

(1) Novčanom kaznom od 20.000,00 do 100.000,00 kuna kaznit će se za prekršaj pravna osoba ako:

1. Ministarstvu ne dostavi obavijest o izvozu u skladu s člankom 8. Uredbe (EU) br. 649/2012

2. Ministarstvu ne dostavi podatke u skladu s člankom 10. Uredbe (EU) br. 649/2012

3. Ministarstvu ne dostavi obavijest o izvozu u skladu s člankom 14. stavkom 1. Uredbe (EU) br. 649/2012

4. izvozi opasnu kemikaliju ili proizvod iz članka 15. stavka 2. Uredbe (EU) br. 649/2012

5. prilikom prijevoza ne osigura podatke u skladu s člankom 16. stavkom 2. Uredbe (EU) br. 649/2012

6. izvozi opasne kemikalije bez pratećeg Sigurnosno-tehničkog lista ili ne dostavi Sigurnosno-tehnički list svakom uvozniku u skladu s člankom 17. stavkom 3. Uredbe (EU) br. 649/2012.

(2) Novčanom kaznom od 10.000,00 do 20.000,00 kuna za prekršaj iz stavka 1. ovoga članka kaznit će se fizička osoba koja obavlja registriranu djelatnost uvoza i izvoza opasnih kemikalija te odgovorna osoba u pravnoj osobi.

(3) Novčanom kaznom u iznosu od 1.000,00 kuna sanitarni inspektor i ovlašteni carinski službenik kaznit će za prekršaj na mjestu počinjenja prekršaja odgovornu osobu u pravnoj osobi i fizičku osobu koja obavlja registriranu djelatnost uvoza i izvoza opasnih kemikalija za nepoštivanje odredbi Uredbe (EU) br. 649/2012 i ovoga Zakona.

(4) Ako osoba kažnjena za prekršaj iz stavka 3. ovoga članka ponovno počini istovjetni prekršaj, kaznit će se na mjestu počinjenja prekršaja novčanom kaznom u iznosu od 3.000,00 kuna.